cyanic-selkie/wikianc huggingface dataset:
Περιβάλλουσα
Περιβάλλουσα οικογένειας καμπυλών
Συχνά όταν η F δεν είναι ρητή συνάρτηση της παραμέτρου μπορεί να περιοριστεί σε αυτή την περίπτωση από μία κατάλληλη αντικατάσταση. Για παράδειγμα αν η οικογένεια δίνεται από τον τύπο Cθ με μια εξίσωση της μορφής
μετά θέτοντας t=eiθ, cosθ=(t+1/t)/2, sinθ=(t-1/t)/2i αλλάζουμε την εξίσωση της καμπύλης σε
ή
Η εξίσωση της περιβάλλουσας δίνεται τότε με το να θέσουμε τη διακρίνουσα ίση με 0:
Κατηγορία:Αναλυτική γεωμετρία Κατηγορία:Διαφορική γεωμετρία
Πάπας Ιωάννης Ε΄
Ο Πάπας Ιωάννης ο Ε΄ (Papa Giovanni V, 635 - 2 Αυγούστου 686) ήταν Πάπας της Ρωμαιοκαθολικής Εκκλησίας από το 685 έως τις 2 Αυγούστου του έτους 686. Το κοσμικό του όνομα είναι άγνωστο. Ο Πάπας Ιωάννης ο Ε΄ υπήρξε ο πρώτος Πάπας του Βυζαντινού Παπισμού που επιτρεπόταν να καθαγιαστεί από το Βυζαντινό Αυτοκράτορα. Γεννήθηκε στην επαρχεία της Αντιόχειας, όμως στην καταγωγή ήταν από τη Συρία και πέθανε στις 2 Αυγούστου του 686 σε άγνωστο μέρος. Το λείψανό του βρίσκεται στην Παλαιά Βασιλική του Αγίου Πέτρου στο Βατικανό.
Πηγές
Βιογραφικό του Πάπα Ιωάννη Ε΄ (αγγλικά)
Κατηγορία:Πάπες 7ου αιώνα Κατηγορία:Πάπες Κατηγορία:Σύροι Πάπες Κατηγορία:Βυζαντινοί του 7ου αιώνα
Μάρτιν Λάνταου
μικρογραφία|260x260εσ|Με τον [[Πίτερ Φολκ (δεξιά) στην τηλεοπτική σειρά Κολόμπο (1973)]] Ο Μάρτιν Λάνταου (Martin James Landau, 20 Ιουνίου 1928 - 15 Ιουλίου 2017) ήταν πολυβραβευμένος Αμερικανός ηθοποιός.
Πρώτα χρόνια
Ο Λάνταου ξεκίνησε την καλλιτεχνική καριέρα του από την ηλικία των 17 μόλις ετών ως εικονογράφος καρτούν (αλλά και κόμικς ) για λογαριασμό της εφημερίδας Daily News της Νέας Υόρκης. Εργάσθηκε εκεί για 5 έτη, συμμετέχοντας στην παρουσίαση δημοφιλών χαρακτήρων σειρών, όπως "Pitching Horseshoes", "The Gumps" κ.ά. Ωστόσο, καθώς η μεγαλύτερη φιλοδοξία του ήταν η ηθοποιία, σύντομα (1951) στράφηκε σε αυτήν. Πραγματοποίησε το ντεμπούτο του στο θέατρο με το έργο Detective Story στο Peaks Island Playhouse του Maine. Την ίδια χρονιά συμμετείχε και στην παράσταση First Love.
Προς την επιτυχία
Το 1955 ο Λάνταου ήταν ένας από τους δύο μόλις ηθοποιούς (ο άλλος ήταν ο Στιβ Μακ Κουήν) που επιλέχθηκαν μεταξύ 2.000 συναδέλφων τους σε ακρόαση από το στούντιο του Lee Strasberg. Ο Λάνταου ήταν φίλος του Τζέιμς Ντιν και αργότερα ο Μακ Κουήν του εκμυστηρεύτηκε πως –καθώς γνωρίζονταν κι εκείνος με τον Ντιν– είχε γνωρίσει και τον Λάνταου, όταν τυχαία τον είχε δει να υποδύεται τον μοτοσικλετιστή σε ένα γκαράζ της Νέας Υόρκης, όπου εργαζόταν ως μηχανικός. Ο Λάνταου πρωτοεμφανίσθηκε στο Μπρόντγουεϊ με το έργο Middle of the Night και στο σινεμά με την ταινία Ουδέν νεότερον από το μέτωπον Χ (1959). Εντύπωση προκάλεσε η ερμηνεία του στο κλασικό θρίλερ του Άλφρεντ Χίτσκοκ Στη σκιά των τεσσάρων γιγάντων (1959). Το 1966 ήταν πρώτη επιλογή για το ρόλο του εμβληματικού Mr Spock στη σειρά Star Trek, αλλά τελικά επιλέχθηκε ο Λέοναρντ Νίμοϊ, που συμπτωματικά λίγο μετά αντικατέστησε τον Λάνταου στη σειρά Επικίνδυνες αποστολές.
Το 1957 ο Λάνταου νυμφεύτηκε την (επίσης ηθοποιό) Μπάρμπαρα Μπέιν, με την οποία αποτέλεσε το βασικό πρωταγωνιστικό δίδυμο στη δημοφιλή σειρά επιστημονικής φαντασίας Διάστημα 1999 (1975-1977) για λογαριασμό της αγγλικής τηλεόρασης, όταν εκείνος υποδυόταν τον κυβερνήτη της «Σεληνόβασης Άλφα» Τζον Κέκινγκ και εκείνη τη σύντροφό του, δόκτορα Χελένα Ράσελ. Ο Λάνταου αναγνωρίζεται ως ένας από τους σημαντικότερους Αμερικανούς πρωταγωνιστές. Διαθέτει μάλιστα το δικό του «αστέρι» στη Λεωφόρο της Δόξας στο Χόλυγουντ. Έχει αποκτήσει 2 παιδιά από το γάμο του, ο οποίος τερματίσθηκε μετά από 46 χρόνια το 2003.
Εξωτερικοί σύνδεσμοι
Κατηγορία:Αμερικανοεβραίοι Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Η Παναγιά η Γοργόνα
Μαζί με τα δυό προηγούμενα, την Ζωή εν τάφω (1924) και την Δασκάλα με τα χρυσά μάτια (1933), σχηματίζουν τη λεγόμενη «Τριλογία του πολέμου», την τριλογία δηλαδή που αναφέρεται στους πολέμους του ελληνικού λαού και τις συνέπειές τους.
Ο Αιμίλιος Χουρμούζιος επισημαίνει ότι... είναι η πρώτη φορά που ένα νεοελληνικό πεζογράφημα αντιμετωπίζει το θέμα της εγκατάστασης των προσφύγων στην Ελλάδα από τη στιγμή του ξεριζωμού και κατόπιν χωρίς ανόητους ρομαντισμούς και περιττές λειάνσεις ενός γεγονότος που είχε τόσο τραχειές γωνίες. αλλά και ότι...πως ότι συναρπάζει αμέσως τον αναγνώστη και τον κατακλύζει με γοητεία είναι αυτός ο θαυμάσιος πλούτος της γλώσσας που συνθέτει στέρεες εικόνες, τις ζωντανεύει και τις αφήνει να κυματίζουν ανάμεσα στον ρεαλισμό της περιγραφής και στη λυρική διάθεση που τις ζεσταίνει.''
Ιστορία της έκδοσης
Πρώτη μορφή του μετέπειτα μυθιστορήματος, υπήρξε το διήγημα «Κει κάτου, στην Παναγιά τη Ψαραδούλα», που δημοσιεύτηκε στην εφημερίδα «Πρωία» και στη στήλη «Διήγημα της Κυριακής», σε δύο συνέχειες στις 27 Μαϊου και στις 3 Ιουνίου του 1934.
left Σε μορφή μυθιστορήματος πλέον, θα πρωτο-δημοσιευτεί με τον τίτλο «Παναγιά η Ψαροπούλα», στην καθημερινή εφημερίδα «Ασύρματος» από τις 12 Ιουνίου του 1939 και σε 130 συνέχειες.
Με τον οριστικό τίτλο του «Η Παναγιά η Γοργόνα» θα πρωτο-δημοσιευτεί, όχι ολοκληρωμένο όμως, στο περιοδικό «Ελληνική Δημιουργία» από τις 15 Φεβρουαρίου του 1948  έως τις 15 Οκτωβρίου 1949, σε 39 συνέχειες.
Η πρώτη έκδοση σε βιβλίο έγινε τον Δεκέμβριο του 1949 από τις εκδόσεις «Οι φίλοι του βιβλίου» σε 4000 αντίτυπα και με περιεχόμενο 500 σελίδων, το δε εξώφυλλο το είχε φιλοτεχνήσει ο Γιάννης Τσαρούχης.
Τον Οκτώβριο του 1955 κυκλοφορεί η δεύτερη έκδοση από τις εκδόσεις «Βιβλιοπωλείο της Εστίας» σε 4085 αντίτυπα, με εξώφυλλο και εικονογράφηση του Μάριου Αγγελόπουλου.
Σήμερα κυκλοφορεί στο εμπόριο η τελευταία έκδοση του 1997. Τελευταία ανατύπωση τον Μάρτιο του 2008. ISBN 960-05-0179-3
Εκδόσεις στο εξωτερικό
Το βιβλίο ξεκινά την εκδοτική πορεία του στο εξωτερικό, αρχές του 1955 όταν κυκλοφορεί στα γερμανικά, με τόπο έκδοσης τη Ζυρίχη και τίτλο «Die Madonna mit dem Fischleib».
Το 1957 θα εκδοθεί στα Γαλλικά – «Notre-Dame la Siréne».
Το 1958 στα φινλανδικά «Kaikkeinpyhin Merenneitsyt», στα σουηδικά «Den Heliga Sjödyo tjungfrun», στα δανέζικα «Madonna med Fiskehalen» και με τον ίδιο τίτλο και στα νορβηγικά.
Το 1959 εκδίδεται στο Άμστερνταμ και στα ολλανδικά «De Madonna met de Vissestaart» και στη Νέα Υόρκη, στα αγγλικά «The Mermaid Madonna» ενώ τον Δεκέμβριο του ίδιου έτους εκδίδεται και στην Αγγλία, με τον ίδιο τίτλο από τον ίδιο μεταφραστή (Rick Abbot) αλλά από διαφορετικό εκδοτικό οίκο.
Το 1960 εκδίδεται στα ισπανικά «Nuestra Senora de las Sirenas», και στα ιταλικά  «La Madonna del Mare», από τον εκδοτικό οίκο Mondadori.
Το 1961 εκδίδεται στα πολωνικά «Madonna-Syrena» και το 1962 στα πορτογαλικά «Esmeralda». To 1964 εκδίδεται στη Λουμπλιάνα και στα σλοβενικά «Sirena z Lesbosa» και το 1967 στα τσέχικα «Královna more».
Η υπόθεση του έργου
Αυτός είναι ο τόπος που θα ξετυλιχτεί το μυθιστόρημα. Ο τόπος που γεννήθηκε ο συγγραφέας, το λιμάνι (η Σκάλα) του ορεινού χωριού Μουριά, όπως το λένε οι ντόπιοι, η γνωστή σήμερα ως Σκάλα Συκαμινιάς, 48 χλμ. βορειοδυτικά της Μυτιλήνης.
Σύντομα, θα ανοικοδομηθεί ένας ολόκληρος προσφυγικός συνοικισμός στην περιοχή.
Τα πρόσωπα, οι ήρωες του μυθιστορήματος δεν είναι άλλοι λοιπόν, από αυτούς τους απλούς χωριάτες, πρόσφυγες και γηγενεις, τη φτωχική ζωή των οποίων θα ζωντανέψει ο συγγραφέας.
Παραπομπές
Παναγια η Γοργονα Κατηγορία:Μυθιστορήματα για την Μικρασιατική εκστρατεία
Σέι Μίτσελ
Η Σάνον Άσλεϊ "Σέι" Γκαρσία Μίτσελ (αγγλικά: Shannon Ashley "Shay" Garcia Mitchell, γενν. 10 Απριλίου 1987) είναι Καναδή ηθοποιός, μοντέλο, επιχειρηματίας και συγγραφέας. Είναι ευρύτερα γνωστή για τον πρωταγωνιστικό της ρόλο στη σειρά Pretty Little Liars.
Πρώιμα Χρόνια
Στα εφηβικά της χρόνια, δούλεψε ως μοντέλο για πολλές εταιρίες σε πόλεις όπως Μπανγκόκ, Χονγκ Κονγκ και Βαρκελώνη αλλά επέστρεψε στο Τορόντο για να σπουδάσει υποκριτική.
Προσωπική ζωή
Ξεκίνησε τη σχέση της με τον Ματ Μπέιμπελ το 2017. Στις 20 Οκτωβρίου 2019, η Μίτσελ ανακοίνωσε τη γέννηση της κόρης τους, Άτλας Νόα.
Κιτσί ΣΚ
Η Κίτσεε ΣΚ είναι ένας αθλητικός σύλλογος από το Χονγκ Κονγκ, περισσότερο γνωστός για το ποδοσφαιρικό του τμήμα. Ιδρύθηκε το 1931. Η ποδοσφαιρική ομάδα αγωνίζεται στην Hong Kong First Division League. Διατηρεί το ρεκόρ των ομάδων του Χονγκ Κονγκ με αντιπάλους Ιταλικές ομάδες, αφού έχει κερδίσει τη ΑΚ Μίλαν με 2–1 στις 30 Μαΐου 2004 και κέρδισε την Γιουβέντους 5–3 στα πέναλτι (2–2 ο κανονικός αγώνας) στις 4 Ιουνίου 2005 σε ένα φιλικό αγώνα στο Χονγκ Κονγκ. Η ομάδα χρησιμοποιεί δύο έδρες: το Hong Kong Stadium χωρητικότητας 40000 θεατών και το Mong Kok Stadium χωρητικότητας 6664 θεατών. Έχει κερδίσει 5 πρωταθλήματα (1948, 1950, 1964, 2011, 2012), 5 Hong Kong Senior Challenge Shield (1950, 1954, 1960, 1964, 2006), 2 Hong Kong FA Cup (2012, 2013), 3 Hong Kong League Cup (2006, 2007, 2012) και 1 Hong Kong Community Shield (2009). Έχει 3 συμμετοχές στο Κύπελλο Ασιατικής Ομοσπονδίας Ποδοσφαίρου (2008, 2012, 2013), με καλύτερη πορεία τα προημιτελικά του 2013.
Εξωτερικοί σύνδεσμοι
Κατηγορία:Κιτσί ΣΚ Κατηγορία:Ιδρύσεις ποδοσφαιρικών ομάδων το 1931 Κατηγορία:Ποδοσφαιρικές ομάδες Χονγκ Κονγκ
Σλέσβιχ-Χόλσταϊν
Το Σλέσβιχ-Χόλσταϊν (γερμανικά: Schleswig-Holstein,, κάτω γερμανικά: Sleswig-Holsteen, δανικά: Slesvig-Holsten, φρισικά: Slaswik-Holstiinj) είναι το πιο βόρειο από τα 16 ομοσπονδιακά κρατίδια της Γερμανίας. Η έκτασή του είναι 15.776 τετρ. χλμ., έχει 2,8 εκ. κατοίκους και πρωτεύουσά του είναι το Κίελο. Βρίσκεται στη βάση της χερσονήσου της Γιουτλάνδης μεταξύ της θάλασσας της Βαλτικής και της Βόρειας Θάλασσας.
Ιστορία
Το σημερινό κρατίδιο πρωτοκατοικήθηκε περίπου το 4000 π.Χ. Στο δυτικό μέρος βρίσκονται ευρήματα γερμανικών φύλων, ενώ στο ανατολικό Σλαβικών φύλων. Ο Καρλομάγνος καταπολέμησε μεταξύ του 768 και του 811 τις τοπικές φυλές.
Το προηγούμενο δουκάτο του Χόλσταϊν αποτελεί το νότιο μέρος του Σλέσβιχ-Χόλσταϊν, ενώ το Σλέσβιχ αποτελεί το βόρειο μέρος. Επίσης το δουκάτο Λάουενμπουργκ και η προηγούμενη ελεύθερη και χανσεατική πόλη Λύμπεκ στο νοτιοανατολικό σημείο του κρατιδίου είναι μέρος του σημερινού Σλέσβιχ-Χόλσταϊν. Το προηγούμενο δουκάτο Σλέσβιχ (γερμ: Schleswig, δανικά: Slesvig) ή Νότιας Γιουτλάνδης (γερμ: Herzogtum Schleswig/Südjütland, δανικά: Sønderjylland) έχει διαιρεθεί μεταξύ της Δανίας και της Γερμανίας το 1920.
Το 1987 κλονίστηκε η πολιτική της Γερμανίας με την αυτοκτονία (ή την δολοφονία) του πρωθυπουργού του κρατιδίου, Ούβε Μπάρσελ.
Γεωγραφία
Στο δυτικό μέρος του κρατιδίου υπάρχουν πεδινά με ουσιαστικά κανέναν λόφο. Τα Νησιά βόρειας Φρισίας, καθώς επίσης και σχεδόν όλη η ακτή Βόρειας Θάλασσας του Σλέσβιχ-Χόλσταϊν είναι εθνικό πάρκο (Nationalpark Schleswig - Holsteinisches Wattenmeer) που είναι το μεγαλύτερο εθνικό πάρκο στην κεντρική Ευρώπη. Το μόνο σε διεθνή ύδατα νησί της Γερμανίας, το Χέλγκολαντ (Ελιγολάνδη), βρίσκεται απομακρυσμένο στη Βόρεια Θάλασσα. Η ακτή της θάλασσας της Βαλτικής στην ανατολή του Σλέσβιχ-Χόλσταϊν χαρακτηρίζεται από τους κόλπους, τα φιόρδ και τις ακτές απότομων βράχων.
Μεγάλες πόλεις είναι η πρωτεύουσα Κίελο, η πολύ κοντά στα σύνορα Φλένσμπουρκ και η ιστορική Λυβέκκη.
Εξωτερικοί σύνδεσμοι
Κατηγορία:Σλέσβιχ-Χόλσταϊν
Ζίγκα
thumb|right|250px|Το ρυθμικό μοτίβο της ζίγκας.
Η ζίγκα ή ζιγκ (ιτ. giga, γαλλ. gigue) είναι ζωηρός χορός της εποχής του Μπαρόκ, με καταγωγή από τη βρετανική jig. Εισήχθη στη Γαλλία στα μέσα του 17ου αιώνα και έλαβε τη θέση της ως κατακλείδα της σουίτας. Πιθανότατα να μην υπήρξε ποτέ αυλικός χορός, ωστόσο ήταν παρούσα στις κοινωνικές εκδηλώσεις των ευγενών. Αρκετοί προκλασικοί συνθέτες, αλλά και μετέπειτα, έγραψαν ζίγκες, είτε ως μέρος μιας σουίτας, είτε ως αυτόνομο κομμάτι.
Στο πρώιμο αγγλικό θέατρο ήταν συνηθισμένο να κλείνει η παράσταση με μια ζίγκα, παίζοντας και χορεύοντας επί σκηνής.
Ο ρυθμός της ζίγκας είναι τρίσημος, με πιο χαρακτηριστική τη διάταξη των 3/8· συχνά προτιμούνται οι παράγωγοι σύνθετοι ρυθμοί, όπως 6/8, 9/8 και 12/8, αν και ορισμένες ζίγκες είναι γραμμένες σε άλλο ρυθμό, όπως για παράδειγμα η ζίγκα από την πρώτη Γαλλική Σουίτα (BWV 812) του Μπαχ, η οποία είναι σε ρυθμό 4/4. Συχνά η υφή τους είναι αντιστικτική, ενώ ο χαρακτηριστικός τονισμός της τρίτης κίνησης του μέτρου την καθιστά ως έναν πολύ ζωηρό παραδοσιακό χορό.
Γνωστές ζίγκες περιέχονται σε πολλά έργα (κυρίως σουίτες) του Μπαχ και του Χαίντελ, τόσο για οργανικά σύνολα, όσο και σε σολιστικές συνθέσεις.
thumb|right|250px|Εναλλακτικό ρυθμικό μοτίβο της ζίγκας.
Ετυμολογία
Ο όρος giga εμφανίζεται ως πρώιμος ιταλικός χορός, δανειζόμενος το όνομά του από κάποιο συνοδευτικό έγχορδο μουσικό όργανο, με το ίδιο όνομα. Ο ιστορικός Charles Read Baskerville ισχυρίζεται ότι ο συσχετισμός του όρου με την ιδιότητα του χορού λαμβάνει χώρα πρώτα στην Αγγλία και κατόπιν στην υπόλοιπη ευρωπαϊκή ήπειρο. Κατ' άλλους, η ιρλανδική jig προέρχεται ετυμολογικά από το γαλλικό ρήμα giguer  (=πηδώ), ενώ η ιταλική της προέλευση ενδέχεται διάφορες άλλες ερμηνείες.
Εξωτερικοί σύνδεσμοι
Κατηγορία:Μπαρόκ μουσική Κατηγορία:Μορφές χορού κλασικής μουσικής Κατηγορία:Ευρωπαϊκοί χοροί
Eat the Heat
Αυτό ήταν το πρώτο άλμπουμ του συγκροτήματος χωρίς τον τραγουδιστή Ούντο Ντιρκσνάιντερ, αφού τη θέση του πήρε ο Ντέιβιντ Ρις, ενώ τη ρυθμική κιθάρα ανέλαβε ο Τζιμ Στέισι. Ο τελευταίος δεν συμμετείχε στις ηχογραφήσεις αλλά αναφέρεται στον δίσκο.
Οι κριτικές για τον δίσκο ήταν μέτριες ως και αρνητικές, με το "Allmusic" να του δίνει 1,5 αστέρι με άριστα τα πέντε και το "Metal Storm" 6,4 / 10. Οι πωλήσεις του ήταν χαμηλότερες σε σχέση με τους προκατόχους του, αφού έφτασε μόλις στο # 15 στην πατρίδα του συγκροτήματος και ήταν το πρώτο τους άλμπουμ μετά το 1982, το οποίο δεν κατάφερε να μπει στο Top-10 των τσαρτ της Σουηδίας.
Η αμερικάνικη περιοδεία για την προώθηση του δίσκου πραγματοποιήθηκε μαζί με τους W.A.S.P. και τους Metal Church, χωρίς επιτυχία και μετά το σύντομο ευρωπαϊκό κομμάτι της περιοδείας των Accept, ο ντράμερ Στέφαν Κάουφμαν αποχώρησε λόγω τραυματισμού στην πλάτη δίνοντας τη θέση του στον Κεν Μέρι. Οι υπόλοιπες εμφανίσεις της περιοδείας ακυρώθηκαν, μετά από καβγά του Ρις με τον Πέτερ Μπάλτες.
Τραγούδια του δίσκου
1. X-T-C (Reece, Hoffmann, Baltes, Kaufmann, Deaffy) - 4:26
2. Generation Clash (Reece, Hoffmann, Baltes, Kaufmann, Deaffy) - 6:26
3. Chain Reaction (Reece, Hoffmann, Baltes, Kaufmann, Deaffy) - 4:42
4. Love Sensation (Reece, Hoffmann, Baltes, Kaufmann, Deaffy) - 4:43
5. Turn the Wheel (Reece, Hoffmann, Baltes, Kaufmann, Deaffy) - 5:24
6. Prisoner (Reece, Hoffmann, Baltes, Kaufmann, Deaffy) - 4:50
7. Mistreated (Reece, Hoffmann, Baltes, Kaufmann, Deaffy) - 8:51
8. Stand 4 What U R (Reece, Hoffmann, Baltes, Kaufmann, Deaffy) - 4:05
Θέσεις τσαρτ
Eat the Heat (άλμπουμ)
Επίσημη κυκλοφορία: 11 Μαΐου 1989
Πηγές
Κατηγορία:Άλμπουμ του 1989 Κατηγορία:Άλμπουμ των Accept Κατηγορία:RCA Records
Ρίβερντεϊλ
Το Ρίβερντεϊλ (αγγλικά: Riverdale) είναι μια αμερικάνικη εφηβική δραματική σειρά που προβάλλεται από το 2017 από τον αμερικανικό τηλεοπτικό σταθμό CW και από το Netflix. Η σειρά έκανε πρεμιέρα στις 26 Ιανουαρίου 2017. Προσαρμόστηκε για την τηλεόραση από τον επικεφαλής δημιουργό του Archie Comics, Roberto Aguirre-Sacasa και τον παραγωγό Greg Berlanti. Στις 7 Μαρτίου 2017, το CW ανανέωσε τη σειρά για μια δεύτερη σεζόν, η οποία προβλήθηκε στις 11 Οκτωβρίου 2017. Τον Σεπτέμβριο του 2017, αποκαλύφθηκε ότι αναπτύσσεται μια σειρά spin-off, με τίτλο Οι Ανατριχιαστικές Περιπέτειες της Σαμπρίνα.
Η σειρά αποτελείται από ένα cast που βασίζεται στους χαρακτήρες του Archie Comics, με τον Κ.Τζ. Άπα στο ρόλο του Archie Andrews, την Λίλι Ράινχαρτ ως Betty Cooper, την Καμίλα Μέντες ως Veronica Lodge και τον Κόουλ Σπράους ως Jughead Jones, τον αφηγητή της σειράς.
Κριτικοί
Στο Rotten Tomatoes, η πρώτη σεζόν έχει βαθμολογία 87% με βάση 53 κριτικές, με σταθμισμένο μέσο όρο 7,27/10. Η κριτική συναίνεση του ιστότοπου αναφέρει: "Το Riverdale προσφέρει μια διασκεδαστικά αυτοσυνείδητη επανεξέταση του κλασικού υλικού του, το οποίο αποδεικνύει ότι είναι μυστηριώδες, περίεργο, τολμηρό και πάνω απ 'όλα εθιστικό". Στο Metacritic, η σεζόν έχει βαθμολογία 67 από τα 100 με βάση 35 κριτικούς, υποδεικνύοντας "γενικά ευνοϊκές κριτικές". Ο Dave Nemetz της TVLine έδωσε στη σειρά "B +" λέγοντας ότι φάνηκε ότι "είναι μία δημιουργημένη με μαεστρία, άμεσα ελκυστική εφηβική σαπουνόπερα, με μεγάλο δυναμικό".
Επικρίσεις
Ορισμένοι συγγραφείς επέκριναν τη σειρά για το χειρισμό των χαρακτήρων των μειονοτήτων. Κατά την ανασκόπηση της πρώτης σεζόν, η Kadeen Griffiths του Bustle δήλωσε ότι «η σειρά περιθωριοποιεί και αγνοεί τις φυλετικές μειονότητες στο cast σε σημείο όπου δεν είναι ανάγκη να είναι εκεί». Σε ένα άρθρο για το Vulture, η Angelica Jade Bastien συζήτησε τη θεραπεία της Josie και των Pussycats (που παίζουν οι Αφρικανοί Αμερικανοί), σημειώνοντας: "Δεν είναι χαρακτήρες τόσο πολύ όσο είναι ένα όχημα για ένα μήνυμα. Η Josie και οι υπόλοιπες Pussycats της είναι σε θέση να μεταδώσουν το μήνυμα ότι το Riverdale είναι πιο μοντέρνο και περιεκτικότερο από τις εφηβικές δραματικές σειρές του παρελθόντος, παρόλο που δεν το έχει αποδείξει πέρα ​​από το casting. Η Monique Jones του Ebony σημείωσε: "Παρά τις πολυφυλετικές επιλογές κάστινγκ, φαίνεται ότι η Riverdale εξακολουθεί να είναι μια πόλη που είναι ως επί το πλείστον λευκή. Εκφράζει επίσης την αγάπη της για τη σχέση μεταξύ Archie Andrews και Valerie Brown, αλλά δήλωσε ότι "ο Archie δεν θα πρέπει να είναι αυτό που μας κάνει την Valerie πιο ενδιαφέρουσα".
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Δραματικές σειρές Κατηγορία:Τηλεοπτικές σειρές του The CW
Σι Μπι
Η Σι Μπι ήταν μια ποδοσφαιρική ομάδα από το Χονγκ Κονγκ, η οποία αγωνιζόταν στην Hong Kong First Division League. Το 1993 ο ιδιοκτήτης της ομάδας, δάνεισε την ιδιοκτησία και έτσι η ομάδα μετονομάστηκε σε Voicelink την περίοδο 1993-94 Η ομάδα είχε κερδίσει 1 Viceroy Cup την περίοδο 1991-92 και 1 Hong Kong FA Cup την περίοδο 1991-92. Επιπρόσθετα, ήταν φιναλίστ του κυπέλλου τις περιόδους 1980-81, 1981-82 και 1992-92.
Παραπομπές
Κατηγορία:Σι Μπι Κατηγορία:Ποδοσφαιρικές ομάδες Χονγκ Κονγκ
10 Μαρτίου
9 Μαρτίου | 10 Μαρτίου | 11 Μαρτίου
Η 10η Μαρτίου είναι η 69η ημέρα του έτους κατά το Γρηγοριανό ημερολόγιο (70η σε δίσεκτα έτη). Υπολείπονται 296 ημέρες.
Ορθόδοξη Εκκλησία
Κατηγορία:Ημέρες του έτους
Πεσσός
Με τον όρο πεσσός εννοούμε τα πιόνια (π.χ. στο σκάκι) ή τα πούλια (π.χ. στο τάβλι). Στον διπλανό πίνακα φαίνονται οι πεσσοί στο σκάκι. Στην Αρχαία Ελλάδα υπάρχουν μαρτυρίες, όπως αυτό το αγγείο που απεικονίζει τον Αχιλλέα και τον Αίαντα να παίζουν ένα παιχνίδι που λεγόταν πεσσοί. Το παιχνίδι ονομαζόταν "Πεντάγραμμον" και παιζόταν με πεσσούς (πούλια-πιόνια, που τα μετακινούσαν μέσα σε 5 γραμμές) και κύβους (ζάρια).
thumb|right|Πεσσοί ή πούλια για τάβλι
thumb|right|Ο Αχιλλέας και ο Αίαντας παίζοντας τους πεσσούς Κατηγορία:Επιτραπέζια παιχνίδια
Φωτεινή Τσιρίδου
Η Φωτεινή Τσιρίδου Λεμεσός, 17 Δεκεμβρίου, 1979 είναι Ελληνοκύπρια πολιτικός. Από το 2021 είναι βουλευτής στην Εκλογική Περιφέρεια Λεμεσού εκλεγμένη με τον ΔΗΣΥ.
Βιογραφικά στοιχεία
Η Φωτεινή Τσιρίδου γεννήθηκε στην Λεμεσό. Σπούδασε νομική στο Πανεπιστήμιο Σίτι του Λονδίνου. Επιπλέον, απέκτησε μεταπτυχιακό τίτλο Master of Laws του UCL στο Ναυτικό Δίκαιο. Επιπρόσθετα, κατέχει τον επαγγελματικό τίτλο Barrister-at-Law ως μέλος του Μίτολ Τεμπλ της  Αγγλίας. Εργάζεται ως δικηγόρος.
Είναι νυμφευμένη με τον Αλέξη Παπαδόπουλο και έχει 2 παιδιά.
Πολιτική διαδρομή
Είναι συντονίστρια της Ομάδας Παραγωγής Πολιτικής του ΔΗΣΥ για την  αναβάθμιση των Δημοσίων Οργανισμών.
Εκλέχτηκε βουλευτής στις βουλευτικές εκλογές του 2021 στην Εκλογική Περιφέρεια Λεμεσού με τον ΔΗΣΥ για την ΙΒ΄ Κοινοβουλευτική Περίοδο.
Άλλες δραστηριότητες
Είναι πρόεδρος του Συνδέσμου Φίλων του Κέντρου Προληπτικής Παιδιατρικής.
Πηγές
Κατηγορία:Βουλευτές εκλεγμένοι με τον Δημοκρατικό Συναγερμό Κατηγορία:Βουλευτές Λεμεσού Κατηγορία:Βουλευτές ΙΒ΄ Κοινοβουλευτικής Περιόδου (Κύπρος) Κατηγορία:Κύπριοι δικηγόροι
Holy Diver (τραγούδι)
Το Holy Diver είναι ένα τραγούδι του αμερικανικού heavy metal συγκροτήματος Dio, το οποίο συμπεριλήφθηκε στο ομώνυμο στούντιο άλμπουμ τους, το 1983 και αποτέλεσε το πρώτο τραγούδι του δίσκου που κυκλοφόρησε ως single. Αν και έφτασε έως το νούμερο 40 των αμερικανικών Mainstream Rock chart, σήμερα είναι ένα από τα δημοφιλέστερα τραγούδια του σχήματος. Παρ’ όλα αυτά, είχε μπει και σε άλλα charts όπως στα γερμανικά που έφτασε στο νούμερο 52 και στα βρετανικά που έφτασε στο νούμερο 72.
Ένα από τα χαρακτηριστικά του κομματιού είναι το μακρόχρονο intro του, το οποίο όταν παίζεται στο ραδιόφωνο, τις περισσότερες φορές παραλείπεται. Μετά τις επιθέσεις της 11ης Σεπτεμβρίου 2001, το τραγούδι συμπεριλήφθηκε στη λίστα με τα κομμάτια με τον "πιο απρεπές τίτλος". Το 2009, ο σταθμός VH1, το συμπεριέλαβε στη λίστα του με τα 100 Σπουδαιότερα Hard Rock Τραγούδια, τοποθετώντας το στην 43η θέση. Για την προώθηση του κομματιού είχε κυκλοφορήσει και video clip. To 2007, κυκλοφόρησε και ως single κι από τους Killswitch Engage, το οποίο έφτασε στο νούμερο 15 των US Main. Rock.
Εξωτερικοί σύνδεσμοι
Κατηγορία:Singles του 1983 Κατηγορία:Τραγούδια του 1983 Κατηγορία:Τραγούδια των Dio (συγκρότημα) Κατηγορία:Singles της Roadrunner Records Κατηγορία:Singles της Warner Bros. Records Κατηγορία:Singles της Vertigo Records Κατηγορία:Singles της Mercury Records
Κρυοπηγή Χαλκιδικής
Η   Κρυοπηγή είναι χωριό και έδρα του ομώνυμου Δημοτικού διαμερίσματος στο Δήμο Κασσάνδρας του νομού Χαλκιδικής. Η θέση της είναι στη χερσόνησο της Κασσάνδρας, κτισμένη σε πευκόφυτο λόφο και έχει άριστο κλίμα. Η απόστασή της από τη Θεσσαλονίκη είναι 90 χιλιόμετρα.
Υποδομή
Ο οικισμός είναι ανεπτυγμένος τουριστικά και διαθέτει κατάλληλη υποδομή με τράπεζες, ΟΤΕ, Κέντρο Υγείας, ξενοδοχεία, εστιατόρια, ταβέρνες και φημίζεται για την παραλία του. . Είναι χαρακτηριστικό ότι δύο φορές η παραλία της Κρυοπηγής βραβεύτηκε με Γαλάζια Σημαία, το 1991. Στο χωριό λειτουργει νηπιαγωγείο, πολιτιστικός σύλλογος με το όνομα του χωριού και υπάρχουν παλεοντολογικα ευρήματα . Παράγονται μέλι, κρασί, ελαιόλαδο και φρούτα.
Εξωτερικοί σύνδεσμοι
Κρυοπηγή - Δήμος Κασσάνδρας
Κρυοπηγή - Χαλκιδική
Κρυοπηγη Κρυοπηγη
Yeni Türkü (συγκρότημα)
Οι Yeni Türkü είναι τουρκικό συγκρότημα. Πραγματοποίησαν κάποιες συναυλίες και έχουν ηχογραφήσει μια σειρά από άλμπουμ από τότε που σχηματίστηκε, το 1978. Το μουσικό τους ύφος χαρακτηρίζεται από έναν συνδυασμό παραδοσιακών Τουρκικών και σύγχρονων μουσικών οργάνων. Τα σύγχρονα μουσικά όργανα που χρησιμοποιούν σε πολλά τραγούδια τους είναι τα εξής: ούτι, μπαγλαμάς, ποντιακή λύρα (τούρκικα: kemençe), κανονάκι, κιθάρα. Η μουσική τους κάνει εμφανείς τις επιρροές της μουσικής που έχει δεχθεί από όλο τον κόσμο και τα συναφή είδη μουσικής (ένα αντίστοιχο παράδειγμα αποτελεί και η ομάδα Inti-Illimani από τη Χιλή). Το συγκρότημα έχει αλλάξει αρκετές φορές όλα αυτά τα χρόνια όλα του τα μέλη, εκτός από τον βασικό τραγουδιστή Derya Köroğlu.
Άγνωστης Ταυτότητας Υποβρύχιο Αντικείμενο
Άγνωστης Ταυτότητας Υποβρύχιο Αντικείμενο (Unidentified Submerged Object - USO) είναι ένα αντικείμενο που βρίσκεται κάτω από την υδάτινη επιφάνεια και δεν αναγνωρίζεται από τον ανθρώπινο πολιτισμό. Δεν αναφέρεται απαραίτητα σε ένα αντικείμενο που σχετίζεται με ανεξήγητα φαινόμενα. Ο όρος χρησιμοποιείται σε συζητήσεις για το Τρίγωνο των Βερμούδων, για παράδειγμα.
Παραπομπές
Κατηγορία:Μυστήρια
Κυπριακές προεδρικές εκλογές 2013
Οι Προεδρικές Εκλογές του 2013 ήταν οι ενδέκατες προεδρικές εκλογές που διεξήχθησαν στην Κύπρο μετά την ανακήρυξη της ανεξαρτησίας της χώρας. Πρόεδρος ανακηρύχθηκε ο Νίκος Αναστασιάδης.
Εκλογικό σύστημα
Ο Πρόεδρος της Κυπριακής Δημοκρατίας εκλεγόταν (και εκλέγεται) άμεσα από τον λαό με καθολική και μυστική ψηφοφορία. Η θητεία του προέδρου είναι πενταετής. Ξεκινά την ημέρα εγκαταστάσεως του ενώπιον της Βουλής των Αντιπροσώπων, όπου ο εκλεγμένος πρόεδρος δίνει τη νενομισμένη διαβεβαίωση.
Όταν μόνο ένας υποψήφιος υποβάλλει υποψηφιότητα, τότε ανακηρύσσεται ως εκλεγείς Πρόεδρος της Κυπριακής Δημοκρατίας, χωρίς ψηφοφορία. Όταν οι υποψήφιοι είναι περισσότεροι από έναν, τότε εκλέγεται ο υποψήφιος που εξασφαλίζει πάνω από το 50% των εγκύρων ψήφων. Αν κανένας από τους υποψήφιους δεν εξασφαλίσει την απαιτούμενη πλειοψηφία, τότε διεξάγεται επαναληπτική εκλογή την αντίστοιχη μέρα της αμέσως επόμενης βδομάδας ανάμεσα στους δυο υποψηφίους που πήραν τις περισσότερες ψήφους. Ο υποψήφιος που παίρνει, κατά την επαναληπτική εκλογή, το μεγαλύτερο αριθμό ψήφων θεωρείται εκλεγείς.
Η εκλογή του νέου Προέδρου της Δημοκρατίας γίνεται πριν από τη λήξη της θητείας του απερχόμενου προέδρου, έτσι ώστε ο νεοεκλεγόμενος πρόεδρος να είναι σε θέση να αναλάβει τα καθήκοντα του όταν η θητεία αυτή λήξει.
Σε περίπτωση που η θέση του Προέδρου της Κυπριακής Δημοκρατίας παραμένει κενή, διεξάγεται αναπληρωματική εκλογή εντός 45 ημερών από την ημέρα που η θέση παρέμεινε κενή. Η θητεία του εκλεγομένου με αναπληρωματική εκλογή προέδρου είναι ίση με τη μη εκπνεύσασα περίοδο της θητείας του προηγούμενου προέδρου.
Ιστορικό
Οι υποψηφιότητες για τις προεδρικές εκλογές υπεβλήθησαν στις 18 Ιανουαρίου 2013. Οι υποψήφιοι ήταν:
Το ΕΥΡΩΚΟ στον α΄ γύρο δεν υποστήριξε κανένα υποψήφιο, ενώ στον β΄ γύρο υποστήριξε τον Νίκο Αναστασιάδη. Οι Οικολόγοι κάλεσαν τους ψηφοφόρους να ψηφίσουν κατά συνείδηση.
Κυρίαρχα θέματα της προεκλογικής εκστρατείας ήταν η οικονομική κρίση και το κυπριακό πρόβλημα.
Οι εκλογές διεξήχθησαν στις 17 Φεβρουαρίου 2013. Κανένας υποψήφιος δεν εξασφάλισε πέρα του 50% των εγκύρων ψήφων. Για τον λόγο αυτό διεξήχθη αναπληρωματική εκλογή ανάμεσα στον Νίκο Αναστασιάδη (45,46%) και στον Σταύρο Μαλά (26,91%), που πήραν τις περισσότερες ψήφους.
Στον β΄ γύρο των εκλογών η ΕΔΕΚ κάλεσε τους ψηφοφόρους της να μην ψηφίσουν κανένα εκ των δύο υποψηφίων. Οι ΕΔΗ κάλεσαν τους ψηφοφόρους τους να ψηφίσουν κατά συνείδηση.
Νικητής ήταν ο Νίκος Αναστασιάδης ο οποίος εκλέχθηκε στη θέση του Προέδρου της Δημοκρατίας με ποσοστό 57,76%.
Εξωτερικοί σύνδεσμοι
Κατηγορία:Κυπριακές προεδρικές εκλογές
Βεατρίκη της Καστίλης, μαρκησία του Μομφερράτου
Η Βεατρίκη της Καστίλης (5 Νοεμβρίου ή 6 Δεκεμβρίου 1254 - 1286) μέλος του Καστιλιανού Οίκου της Ιβρέας ήταν το δεύτερο από τα 11 παιδιά του βασιλιά της Καστίλης Αλφόνσου του Σοφού με την σύζυγο του Γιολάντα της Αραγωνίας. Οι από πατέρα παππούδες της ήταν ο Φερδινάνδος Γ΄ της Καστίλης και η Ελισάβετ της Σουηβίας (1203–1235), κόρη του Φιλίππου δούκα της Σουηβίας και της Ειρήνης Αγγελίνας. Οι από μητέρα παππούδες της ήταν ο Ιάκωβος Α΄ της Αραγωνίας και η Γιολάνδη της Ουγγαρίας, κόρη του Ανδρέα Β΄ της Ουγγαρίας και της Γιολάντας του Κουρτεναί. Τα αδέλφια της ήταν ο Φερδινάνδος δε λα Θέρδα, διάδοχος και ο Σάντσο Δ΄ της Καστίλης και ο Ιωάννης, κύριος της Βαλένθια ντε Κάμπος, από τα 11 παιδιά μόνο τα 6 είχαν αποκτήσει απογόνους.
Με τον γάμο της έγινε μαρκησία του Μομφερράτου και η μητέρα της Ειρήνης του Μομφερράτου. Η Βεατρίκη αρραβωνιάστηκε στην αρχή τον Ιωάννη Β΄ μαργράβο του Βρανδεμβούργου-Στένταλ, ο στόχος του αρραβώνα ήταν να υποστηρίξει το Βρανδεμβούργο τον Αλφόνσο Ι΄ για τον αυτοκρατορικό θρόνο. Το όνομα της κόρης του βασιλιά δεν είναι καταγεγραμμένο, αλλά θεωρείται βέβαιο ότι ήταν η Βεατρίκη επειδή η μεγαλύτερη αδελφή της Βερεγγαρία ήταν ήδη αρραβωνιασμένη, ο αρραβώνας τελικά διεκόπη. Η Βεατρίκη της Καστίλης παντρεύτηκε τελικά τον Αύγουστο του 1271 στην Μούρθια τον Γουλιέλμο Ζ΄ μαρκήσιο του Μομφερράτου, ο οποίος είχε κάνει ήδη δυο γάμους, αλλά είχε αποκτήσει μόνο μία κόρη, τη Μαργαρίτα, που παντρεύτηκε τον αδελφό τής Βεατρίκης, τον Ιωάννη. Με τον σύζυγό της Γουλιέλμο Ζ΄ η Βεατρίκη απέκτησε:
Εξωτερικοί σύνδεσμοι
Κατηγορία:Καστιλιανός Οίκος της Ιβρέας Κατηγορία:Μαρκησίες του Μομφερράτου Κατηγορία:Ινφάντας της Καστίλλης
Ναός Σταυροπόλεως (Βουκουρέστι)
thumb|right|250px|Ο Ναός Σταυροπόλεως σε υδατογραφία του 1868 thumb|right|250px|Ο Ναός Σταυροπόλεως σήμερα thumb|right|250px|Ο [[Νικόλαος Μαυροκορδάτος (Φαναριώτης)|Νικόλαος Μαυροκορδάτος σε νωπογραφία στο εσωτερικό του ορθόδοξου ναού.]]
Ο Ναός Σταυροπόλεως (ρουμ.: Biserica Stavropoleos) είναι ένας Ορθόδοξος ναός στο κέντρο του Βουκουρεστίου, στη Ρουμανία, θεμελιωμένος το 1724. Πρόκειται για μνημείο ελληνικού ιστορικού ενδιαφέροντος και είναι αφιερωμένος στους Αρχαγγέλους Μιχαήλ και Γαβριήλ.
Ιστορικά στοιχεία
Ο Ναός θεμελιώθηκε το 1724, επί των ημερών του Νικόλαου Μαυροκορδάτου, ηγεμόνα της Μολδοβλαχίας, από τον Ηπειρώτη Ιωαννίκιο Στρατονικέα, ιερομόναχο και αρχιμανδρίτη από την επαρχία της Πωγωνιανής, όπως μας πληροφορεί η εντοιχισμένη με ελληνική επιγραφή πλάκα στο υπέρθυρο της κύριας εισόδου. Ο ναός χτίστηκε δίπλα σε πανδοχείο που διατηρούσε ο ίδιος, και τα εισοδήματα του οποίου συντηρούσαν την εκκλησία και το μετέπειτα μοναστήρι (συνήθης πρακτική της εποχής). Το 1726 ο Ιωαννίκιος εξελέγη Μητροπολίτης Σταυροπόλεως και Έξαρχος Καρίας της Μικράς Ασίας. Έκτοτε, ο Ναός «(του Μητροπολίτη) Σταυροπόλεως» διατήρησε το όνομά του κτήτορά της μέχρι σήμερα. Στις 7 Φεβρουαρίου 1742 ο Ιωαννίκιος πέθανε και ετάφη στο ναό.
Το πανδοχείο και τα αρχεία της Μονής καταστράφηκαν στα τέλη του 19ου αιώνα. Κατά καιρούς ο ναός υπέστη ζημιές από σεισμούς, ένας εκ των οποίων προκάλεσε την κατάρρευση του τρούλου. Οι τοιχογραφίες του ναού συντηρήθηκαν στις αρχές του 20ού αιώνα. Σήμερα από το αρχικό μοναστηριακό συγκρότημα διασώζεται μόνο ο ναός, δίπλα στον οποίο υπάρχει κτίσμα των αρχών του 20όυ αιώνα, το οποίο στεγάζει βιβλιοθήκη, αίθουσα συναντήσεων και μια συλλογή από εικόνες και εκκλησιαστικά αντικείμενα του 18ου αιώνα, καθώς και τμήματα τοιχογραφιών από εκκλησίες που καταστράφηκαν κατά τη διάρκεια του κομμουνιστικού καθεστώτος. Μαρμάρινες ταφόπλακες με ελληνικές επιγραφές βρίσκονται στο προαύλιο της εκκλησίας.
Εξωτερικοί σύνδεσμοι
Κατηγορία:Χριστιανικοί ναοί στη Ρουμανία Κατηγορία:Βουκουρέστι
Still Not Black Enough
Still Not Black Enough είναι ο τίτλος του έκτου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Ιούνιο του 1995 μέσω της "Raw Power" στην Ιαπωνία και ένα χρόνο αργότερα στις Ηνωμένες Πολιτείες μέσω της "Castle Records".
Αρχικός σκοπός της συγκεκριμένης κυκλοφορίας ήταν να αποτελέσει προσωπικό δίσκο του τραγουδιστή Μπλάκι Λόουλες, ο οποίος τελικά άλλαξε την απόφαση του και τον κυκλοφόρησε ως άλμπουμ των W.A.S.P., όπως είχε συμβεί και με τον προηγούμενο δίσκο τους, "The Crimson Idol". Οι στίχοι των τραγουδιών έχουν να κάνουν με αυτοβιογραφικά θέματα του ίδιου του τραγουδιστή.
Το άλμπουμ γνώρισε μικρή επιτυχία, όντας ο πρώτος δίσκος τους μετά το 1986 που δεν κατάφερε να μπει στο Top-50 των βρετανικών τσαρτ.
Τραγούδια του δίσκου
1. Still Not Black Enough (Lawless) - 4:02
2. Somebody to Love (Slick) - 2:50
3. Black Forever (Lawless) - 3:17
4. Scared to Death (Lawless) - 5:02
6. Keep Holding On (Lawless) - 4:04
7. Rock and Roll to Death (Lawless) - 3:44
8. Breathe (Lawless) - 3:44
9. I Can't (Lawless) - 3:07
Τα μέλη των W.A.S.P.
Το "Still Not Black Enough" ηχογραφήθηκε από τους εξής μουσικούς:
Πηγές
Κατηγορία:Δισκογραφία των W.A.S.P. Κατηγορία:Άλμπουμ του 1995
Α.Ο. Ξάνθη
Η '''Α.Ο. Ξάνθη''' είναι επαγγελματική ποδοσφαιρική ομάδα που ιδρύθηκε το 1967 με έδρα την Ξάνθη. Οι εντός έδρας αγώνες της διεξάγονται στο γήπεδο Πηγαδίων «Ξάνθη Αρένα», χωρητικότητας 7.244 θεατών. Μετείχε στο πρωτάθλημα της Σούπερ Λιγκ (παλαιότερα: Α΄ Εθνική) για 31 συναπτά έτη από την σεζόν 1989-90 έως την σεζόν 2019-20. Από τη σεζόν 2020-21 έως και τη σεζόν 2021-22 αγωνιζόταν στο πρωτάθλημα της Σούπερ Λιγκ 2.
Στις 19 Σεπτεμβρίου 2022, η ΠΑΕ Ξάνθη ανακοίνωσε ότι αποσύρεται από το πρωτάθλημα της Σούπερ Λιγκ 2, δίνοντας τέλος στην παρουσία της στις επαγγελματικές κατηγορίες, αφού δεν κατάφερε να αντιμετωπίσει τα οικονομικά και διοικητικά προβλήματα που αντιμετώπιζε. Έκτοτε, η ομάδα βρίσκεται υπό διάλυση, καθώς συνεχίζει να υφίσταται μόνο ο Ερασιτέχνης ΑΟΞ. Από την σεζόν 2023-24 θα επανκινήσει από τα ερασιτεχνικά πρωταθλήματα της Ε.Π.Σ. Θράκης.
Ίδρυση και απόκτηση χορηγού
Ιδρύθηκε το 1967, έπειτα από τη συγχώνευση δύο τοπικών σωματείων της Ξάνθης, της Ασπίδας (έτος ίδρυσης 1922) και του Ορφέα (1903) και προέκυψε ο Αθλητικός Όμιλος Ξάνθης (ΑΟΞ). Η επιλογή των δύο πρώτων λέξεων δεν υπήρξε τυχαία, αλλά προς διατήρηση στη νέα επωνυμία των αρχικών γραμμάτων των συλλόγων από τους οποίους προήλθε ο ΑΟΞ.
Ξεκίνησε από το πρωτάθλημα της Β' Εθνικής και την πρώτη χρονιά τερμάτισε στη 15η θέση. Λόγω ανακατάταξης των κατηγοριών παρέμεινε στην κατηγορία (αντί να υποβιβαστεί) στην οποία και διατηρήθηκε για 18 συναπτά έτη.
Το 1984 ήρθε ο υποβιβασμός στην Γ' Εθνική, όμως αμέσως μετά την περίοδο 1984-85 επανήλθε στη δεύτερη τη τάξει κατηγορία και τέσσερα χρόνια αργότερα (ως πρωταθλήτρια) προβιβάστηκε στην Α' Εθνική, στην οποία παρέμεινε για 31 συναπτά έτη, μέχρι την περίοδο 2019-20.
Υπήρξε η πρώτη ομάδα στην ιστορία των ομαδικών αθλημάτων στην Ελλάδα που απέκτησε χορηγό (από το 1991 την εταιρία Βιαμάρ). Από τη συμφωνία αυτή και μέχρι τον Ιούνιο του 2016 η ομάδα μετονομάστηκε σε ΠΑΕ Skoda Ξάνθη Α.Ο. και ιδιοκτήτης της παραμένει ο Χρήστος Πανόπουλος. Το 2004, μετά από διαφωνίες με τον Ερασιτέχνη, η ομάδα εγκατέλειψε το γήπεδο ΑΟΞ για το Ξάνθη Αρένα. Την 1η Ιουνίου 2016 η ακριτική ομάδα άλλαξε την ονομασία της αφαιρώντας από αυτή τη λέξη "Skoda" και μερικές ημέρες αργότερα το ίδιο συνέβη και με το σήμα της.
2009-2010
Το 2009-10 ξεκίνησε με μεγάλες προσδοκίες όμως η πορεία της δεν ήταν η αναμενόμενη. Με ποδοσφαιριστές όπως ο Ζντένο Στρμπα και ο Λουσιάνο ντε Σόουζα και με προπονητή τον Βόλφγκανγκ Βολφ, που αποχώρησε όμως από τον σύλλογο τον Σεπτέμβριο του ίδιου έτους για προσωπικούς λόγους, συνέχισε με τον Γιάννη Μαντζουράκη και από τον Φεβρουάριο με τον Νίκο Κεχαγιά, κινδύνευσε ακόμη και με υποβιβασμό, ο οποίος τελικά αποφεύχθηκε την τελευταία κυριολεκτικά στιγμή (με νίκη στον τελευταίο αγώνα πρωταθλήματος).
2010-2011
Το 2010-11 συνέχισε για μικρό χρονικό διάστημα με τον Νίκο Κεχαγιά που τον διαδέχθηκε ο Γιώργος Παράσχος, τον οποίο αντικατέστησε ο Νίκος Παπαδόπουλος, τερματίζοντας στην 9η θέση.
2011-12, 2012-13
Το 2011-12 ξεκίνησε με προπονητή τον Μαρίνο Ουζουνίδη τερματίζοντας τελικά στην 11η θέση, ενώ το 2012-13 με την 7η θέση που κατέλαβε, εξασφάλισε τη συμμετοχή της στις ευρωπαϊκές διοργανώσεις.
2013-14
Την περίοδο 2013-14 συμμετείχε στο Europa League, στο τέλος της όμως βρέθηκε στη 16η θέση του πρωταθλήματος, ύστερα από μία σειρά άσχημων αποτελεσμάτων και συγκυριών, με αποτέλεσμα να κληθεί να συμμετάσχει σε αγώνα μπαράζ παραμονής με αντίπαλο τον Ολυμπιακό Βόλου, που είχε τερματίσει τρίτος στη Β' Εθνική. Τελικά η ακριτική ομάδα τα κατάφερε και με τη νίκη της (2-1) στο "Κλεάνθης Βικελίδης" παρέμεινε στην κατηγορία.
2015-16
Την περίοδο 2015-16 η Ξάνθη τερμάτισε στη 13η θέση της βαθμολογίας συγκεντρώνοντας 33 βαθμούς και εξασφάλισε την παραμονή της στην Super League. Στο Κύπελλο αποκλείστηκε από τον Β' γύρο τερματίζοντας στην 3η θέση του ομίλου της όπου γνώρισε δύο ήττες με σκορ 1-0 τόσο από την ΑΕΚ όσο και από την ΑΕΛ και παρά τη σαρωτική της νίκη με σκορ 0-5 επί του Πανελευσινιακού.
2016-17
Στο πρωτάθλημα της περιόδου 2016-17 τερμάτισε στην 6η θέση με 48 βαθμούς σημειώνοντας εντυπωσιακές νίκες όπως αυτές επί του Παναθηναϊκού τόσο την 7η αγωνιστική στο "Απόστολος Νικολαΐδης" με 1-2 όσο και εντός έδρας την 22η αγωνιστική με σκορ 1-0. Στο Κύπελλο πέρασε ως 2η με 4 βαθμούς από τον όμιλό της στον οποίο συμμετείχαν ο ΠΑΣ Γιάννενα, ο Αγροτικός Αστέρας και η ΑΕΛ Καλλονή και προκρίθηκε στη φάση των "16". Εκεί απέκλεισε τον ΟΦΗ και συνέχισε στην προημιτελική φάση όπου βρέθηκε αντιμέτωπη με τον μετέπειτα κυπελλούχο ΠΑΟΚ. Στο πρώτο παιχνίδι στα Πηγάδια η Ξάνθη ηττήθηκε με σκορ 1-2 και παρά την μαχητική της εμφάνιση και τη νίκη με 0-1 στην Τούμπα στο δεύτερο παιχνίδι, δεν κατάφερε να προκριθεί στη συνέχεια του θεσμού.
2017-18
Τη σεζόν 2017-18 με προπονητή τον Μίλαν Ράσταβατς τερμάτισε και πάλι στην 6η θέση με 45 βαθμούς χάνοντας στην ισοβαθμία με τον Αστέρα Τρίπολης την έξοδο στο Europa League της επόμενης περιόδου. Στο Κύπελλο η Ξάνθη ξεκίνησε εντυπωσιακά, αφού τερμάτισε 1η στον όμιλο της πετυχαίνοντας 3 νίκες σε ισάριθμα παιχνίδια απέναντι σε Παναιτωλικό, Πανσερραϊκό και Εργοτέλη. Ωστόσο, στους "16" αποκλείστηκε από την ΑΕΛ με ήττα 3-0 στο AEL FC Arena παρότι για ακόμη μια χρονιά έφτασε κοντά στην ανατροπή νικώντας με 2-0 στα Πηγάδια στον επαναληπτικό.
2018-19
Τη σεζόν 2018-19 τερμάτισε στο πρωτάθλημα στη 12η θέση με 32 βαθμούς εξασφαλίζοντας την παραμονή της στην κατηγορία μόλις την προτελευταία αγωνιστική με νίκη 2-0 επί του Απόλλωνα Σμύρνης. Στο Κύπελλο προκρίθηκε ως 2η με 4 βαθμούς από τον όμιλο της όπου βρέθηκε αντιμέτωπη με ΟΦΗ, ΑΟ Κασιόπης και Νίκη Βόλου. Στη φάση των "16" αποκλείστηκε από τον Ολυμπιακό με εντός έδρας ισοπαλία 0-0 και εκτός έδρας ήττα με 3-1.
2019-20 - Υπόθεση πολυϊδιοκτησίας και υποβιβασμός
Τη σεζόν 2019-20 η πορεία της Ξάνθης στο πρωτάθλημα σημαδεύτηκε από εξωαγωνιστικές αποφάσεις που αφορούσαν την υπόθεση πολυϊδιοκτησίας στην οποία βρέθηκε κατηγορούμενος ο ιδιοκτήτης της ΠΑΕ ΠΑΟΚ, Ιβάν Σαββίδης. Μετά από απόφαση της ΕΠΟ η Ξάνθη τιμωρήθηκε με αφαίρεση 12 βαθμών από το πρωτάθλημα κάτι που είχε ως αποτέλεσμα η ομάδα να κατρακυλήσει στην προτελευταία θέση της βαθμολογίας όπου και τερμάτισε με 24 βαθμούς. Ακολούθησε διπλός αγώνας μπαράζ για την παραμονή στην κατηγορία όπου η Ξάνθη κλήθηκε να αντιμετωπίσει τον Απόλλωνα Σμύρνης, δευτεραθλήτρια ομάδα της Super League 2. Με ήττα τόσο στα Πηγάδια όσο και στη Ριζούπολη η Ξάνθη οδηγήθηκε στη 2η τη τάξει κατηγορία του ελληνικού ποδοσφαίρου μετά από 31 ολόκληρα χρόνια. Αργότερα ο ΠΑΟΚ, και αφού το CAS ζήτησε επανεξέταση της υπόθεσης, απαλλάχθηκε από την επιτροπή εφέσεων της ΕΠΟ, αλλά η ποινή της Ξάνθης παρέμεινε η ίδια. Την ίδια χρονιά στο Κύπελλο (από αυτή τη σεζόν και έπειτα η φάση των ομίλων καταργήθηκε) αποκλείστηκε στη φάση των "16" από τον Άρη αφού νωρίτερα είχε αποκλείσει τον Απόλλωνα Λάρισας στη φάση των "32".
2020-21
Τη σεζόν 2020-21 ο ΑΟ Ξάνθη βρέθηκε αντιμέτωπος όπως και όλοι οι σύλλογοι με τις επιπτώσεις της πανδημίας του κορωνοϊού. Το πρωτάθλημα της Super League 2 στο οποίο συμμετείχε ξεκίνησε με μεγάλη καθυστέρηση τον Ιανουάριο του 2021. Η ομάδα ξεκίνησε τη σεζόν με προπονητή τον Αυστραλό Τόνι Πόποβιτς. Τον Μάρτιο ο Πόποβιτς αντικαταστάθηκε από τον Μπάμπη Τεννέ. Στην κανονική διάρκεια του πρωταθλήματος η ομάδα κατέκτησε τη 2η θέση με 41 βαθμούς σε 22 αγώνες. Στα play off, κατάφερε να παραμείνει στη 2η θέση, η οποία της έδωσε το εισιτήριο για τα μπαράζ ανόδου. Στους αγώνες μπαράζ αντιμετώπισε τον Παναιτωλικό, που τερμάτισε προτελευταίος στο πρωτάθλημα της Super League. Στον πρώτο αγώνα στα Πηγάδια κέρδισε με 2-1, όμως στη ρεβάνς στο Αγρίνιο γνώρισε την ήττα με 1-0 κι έτσι έχασε την ευκαιρία να επιστρέψει στη μεγάλη κατηγορία.
2022-23
Η Ξάνθη διέθετε οικονομικά προβλήματα ήδη από τη σεζόν 2021-22, με τον ιδιοκτήτη της ομάδας να αντιμετωπίζει νομικά προβλήματα όσον αφορά την περιουσία του, αφού υπήρχαν εις βάρος του κατηγορίες για οικονομικές απάτες στο κράτος της Αυστραλίας αλλά και κατηγορίες περί χρήσης κλεμμένων κονδυλίων για την αγορά της ομάδας. Πριν ολοκληρωθεί η σεζόν του έτους 2021-22, φημολογούνταν πως η ομάδα τερμάτισε τα συμβόλαια σχεδόν όλων των παικτών της, αλλά και πως το λοιπό προσωπικό της παρέμενε απλήρωτο. Κατά τη διάρκεια του καλοκαιριού του 2022, η Ξάνθη δεν κατάφερε να αποκτήσει άδεια συμμετοχής στο πρωτάθλημα της Superleague 2. Τελικά, τη 19η Σεπτεμβρίου 2022, η ομάδα παραιτήθηκε από το πρωτάθλημα και από τότε βρίσκεται σε καθεστώς διάλυσης, με τα μέλη της διοίκησης αλλά και τοπικούς παράγοντες να αναζητούν λύση για το μέλλον της ομάδας.
Ιδιοκτησιακό καθεστώς
Το ιδρυτικό σωματείο ΑΟ Ξάνθη δεν μετείχε το 2002 στην προβλεπόμενη αύξηση μετοχικού κεφαλαίου της ΠΑΕ. Από τις 10 Οκτωβρίου 1991, τον κάτοχο της πλειοψηφίας των μετοχών αποτελεί η ελληνική επιχείρηση εισαγωγής και εμπορίας αυτοκινήτων ΒΙΑΜΑΡ ΑΕ με ιδιοκτήτη τον Χρήστο Πανόπουλο. Τη λύση συνεργασίας αυτής με την ομώνυμη αυτοκινητοβιομηχανία, ακολούθησε η επαναφορά της επωνυμίας του συλλόγου από ΑΟ Skoda Ξάνθη ΠΑΕ σε ΠΑΕ ΞΑΝΘΗ Α.Ο. την 1η Ιουνίου 2016.
Το 2020, η Ξάνθη βρέθηκε κατηγορούμενη για περίπτωση πολυϊδιοκτησίας με την ΠΑΕ ΠΑΟΚ, καθώς σύμφωνα με τις καταγγελίες, η οικογένεια του Ιβάν Σαββίδη είχε άμεση ιδιοκτησιακή εμπλοκή και στις δύο ομάδες. Κατά συνέπεια, η Ξάνθη έχασε 12 βαθμούς από το πρωτάθλημα, γεγονός που την οδήγησε στην προτελευταία θέση. Αν και οι κατηγορίες καταρρίφθηκαν, η Ξάνθη δεν συμμετείχε στις τελικές δίκες, με αποτέλεσμα οι ποινές της να μην εξαλειφθούν. Μετά από αυτές τις εξελίξεις, ο Χρήστος Πανόπουλος αποφάσισε την άμεση αποχώρηση του από το ιδιοκτησιακό καθεστώς της ομάδας, η οποία μεταβιβάστηκε στον Μπιλ Πάπας (ή Βασίλη Παπαδημητρίου).
Έμβλημα
Τα πρώτα χρόνια το έμβλημα της ομάδας απαρτιζόταν αποκλειστικά από το Δημόκριτο. Ένα νέο έμβλημα με μικρές αλλαγές παρουσιάστηκε το 1985. Το έμβλημα διατηρήθηκε σε αυτή τη μορφή μέχρι το 1991, όταν και προστέθηκαν στοιχεία της ΒΙΑΜΑΡ ΑΕ, νέας ιδιοκτήτριας του συλλόγου. Το 1996 προστέθηκε το σήμα της Škoda Auto. Μία επιπλέον αλλαγή στο έμβλημα έγινε το 2001, με την προσθήκη της μπάλας ποδοσφαίρου, ενώ το 2007 παρουσιάστηκε διαφορετική εκδοχή του συγκεκριμένου εμβλήματος. Το 2012 παρουσιάστηκε ένα νέο έμβλημα, στο οποίο η προτομή του Δημόκριτου βρισκόταν πλέον στη μέση.
Πορεία στις εθνικές κατηγορίες
.
Οι αγώνες στις ευρωπαϊκές διοργανώσεις
Η Ξάνθη εξασφάλισε την πρώτη της έξοδο στις ευρωπαϊκές διοργανώσεις και συγκεκριμένα για το κύπελλο UEFA, την περίοδο 2002-03 με προπονητή τον Νίκο Καραγεωργίου, για να ακολουθήσουν δύο ακόμη συμμετοχές (2005-06 και 2006-07) με τον Γιάννη Μαντζουράκη.
Πρώτη φορά προκρίθηκε σε επόμενη φάση ευρωπαϊκής διοργάνωσης την περίοδο 2013-14, όταν για τον β΄ προκριματικό γύρο του Γιουρόπα Λιγκ απέκλεισε τη Λίνφιλντ, παρά το γεγονός ότι στον πρώτο αγώνα είχε ηττηθεί 1-0 εντός έδρας, καθώς στον επαναληπτικό επικράτησε με 2-1 στην παράταση και προκρίθηκε. Η νίκη αυτή υπήρξε η μοναδική μέχρι σήμερα του συλλόγου σε επίσημο διεθνή αγώνα. Στην επόμενη φάση αποκλείστηκε από τη βελγική Σταντάρ Λιέγης με δύο ήττες 2-1.
Ο Αργεντινός Ντιέγο Κιντάνα σημείωσε επί της Ντιναμό Βουκουρεστίου το πρώτο τέρμα στην ευρωπαϊκή ιστορία της ομάδας, ενώ από κοινού με τον Βραζιλιάνο Μαρσελίνιο αποτελούν τους πρώτους σκόρερ της με 2 τέρματα.
Σημαντικοί ποδοσφαιριστές
Κατά την αναδρομή στην ιστορία του συλλόγου, η ΠΑΕ κάνει ιδιαίτερη μνεία στους εξής:
Ορισμένοι από τους παίκτες που δεν περιλαμβάνονται στους προηγούμενους και έχουν υπερβεί με την ομάδα τις 100 συμμετοχές στην Α΄ κατηγορία:
Κορυφαίοι σκόρερ στην Α΄ Εθνική
.
Προπονητές στην Α΄ Εθνική
Πηγές: ΠΑΕ Ξάνθη AO και βάση δεδομένων.
Κύπελλο Ελλάδας
Αγωνίστηκε στον τελικό την περίοδο 2014-15 και έχει προκριθεί έως τα ημιτελικά σε άλλες τρεις περιπτώσεις (2001-02, 2004-05, 2006-07).
Ομάδες μικρότερων ηλικιών
Διεθνείς ποδοσφαιριστές με την ομάδα ανδρών Ελλάδας που έχουν αγωνιστεί στις ακαδημίες του ΑΟ Ξάνθη, αποτελούν οι Νίκος Κωστένογλου και Βασίλης Τοροσίδης.
Εξωτερικοί σύνδεσμοι
* ΑΟ Κατηγορία:Ιδρύσεις αθλητικών συλλόγων το 1967 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1967
Ανατολική Ευρώπη
Η Ανατολική Ευρώπη είναι το ανατολικό τμήμα της ευρωπαϊκής ηπείρου. Δεν υπάρχει συγκεκριμένος συμπεφωνημένος ορισμός για τα όρια της, εν μέρει διότι ο όρος χρησιμοποιείται εκτενώς σε διάφορα πεδία, πέραν της γεωγραφίας, όπως το γεωπολιτικό, το πολιτιστικό και το κοινωνικοοικονομικό. Υπάρχει πολύ μεγάλος αριθμός ορισμών. Ένας είναι πολιτιστικός: η Ανατολική Ευρώπη είναι η περιοχή της ηπείρου με επιρροές κυρίως από το Βυζάντιο και την Ανατολική Ορθόδοξη Εκκλησία και δευτερευόντως Τουρκικές-Ισλαμικές. Κατά τη διάρκεια του Ψυχρού Πολέμου, ο ορισμός της ήταν γεωπολιτικός: ο όρος ταυτίζονταν επί της ουσίας με το Ανατολικό μπλοκ. Συνέχεια αυτής της συλλογιστικής είναι η θεώρηση των πρώην σοσιαλιστικών χωρών εκτός της πρώην Σοβιετικής Ένωσης ως ανατολική Ευρώπη. Παρόλο που τέτοιοι ορισμοί θεωρούνται από αρκετούς παρωχημένοι, παραμένουν μέχρι σήμερα σε ευρεία χρήση και αξιοποιούνται στις στατιστικές διάφορων υπερεθνικών οργανισμών.
Ορισμοί
Υπάρχουν διάφοροι ορισμοί του όρου ανατολική Ευρώπη, οι περισσότεροι εκ των οποίων είναι γενικευτικοί και όχι ιδιαίτερα ακριβείς. Ακολουθούν μεγάλη ποικιλία κριτηρίων και διαφοροποιούνται σημαντικά, ακόμα και όταν προέρχονται από τον χώρο των πολιτικών επιστημών.
Γεωγραφικοί ορισμοί
Τα Ουράλια όρη, ο ποταμός Ουράλης και η οροσειρά του Καυκάσου είναι γεωγραφικά τα ανατολικά όρια της Ευρώπης. Τα δυτικά όρια της περιοχής που καλείται ανατολική Ευρώπη επαναπροσδιορίζονται διαχρονικά, είναι εν πολλοίς αλληλοεπικαλυπτόμενα, με τα πιο συνήθη κριτήρια να είναι πολιτιστικά και θρησκευτικά. Συνεπώς ο σαφής ορισμός τους είναι δύσκολος.
CIA
Η CIA ορίζει σαν ανατολική Ευρώπη τις Λευκορωσία, Εσθονία, Λετονία, Λιθουανία, Μολδαβία, Ρωσία (διηπειρωτική χώρα)), Τουρκία (διηπειρωτική χώρα) και Ουκρανία.
Ιστορικά κριτήρια
Μετά το τέλος του Δευτέρου Παγκοσμίου Πολέμου ο όρος ανατολική Ευρώπη ταυτίστηκε με τις χώρες της ηπείρου που ήταν υπό σοβιετική επιρροή. Ο επακόλουθος Ψυχρός Πόλεμος διαίρεσε μέχρι τα 1989-91 την Ευρώπη σε χώρες-μέλη του NATO και του Συμφώνου της Βαρσοβίας.
Σύγχρονη εποχή
Μετά τη διάλυση της ΕΣΣΔ, σχηματίστηκαν στη θέση της κάποια υπερεθνικά σχήματα, όπως η Κοινοπολιτεία Ανεξαρτήτων Κρατών